আকসুম রাজ্য
আকসুম রাজ্য (গিইজ: አክሱም, রোমানাইজড ʾÄksum; সাবাইন: 𐩱𐩫𐩪𐩣,ʾkšm; প্রাচীন গ্রিক: Ἀξωμίτης, রোমানাইজড Aksōmítēs) প্রাচীন কাল থেকে মধ্যযুগ পর্যন্ত আকসুম রাজ্য পূর্ব আফ্রিকা এবং দক্ষিণ আরবে অবস্থিত একটি শক্তিশালী রাজ্য ছিল। বর্তমান উত্তর ইথিওপিয়া এবং ইরিত্রিয়াকে কেন্দ্র করে এর অবস্থান ছিল। এছাড়া, বর্তমান জিবুতি ও সুদান পর্যন্ত এটি বিস্তৃত ছিল। রাজা কালেবের শাসনামলে আকসুমের বিস্তৃতি সর্বোচ্চ পর্যায়ে পৌঁছেছিল, এসময় দক্ষিণ আরবের বেশিরভাগ অংশ এর অধীনে ছিল।